open-index/open-wikipedia-markdown huggingface dataset:
Per Rypdal

**Per Rypdal** (født 8. februar 1942, død 21. juni 2008) var en norsk psykolog som deltok i opprettelsen av Regionsenteret for barn og unges psykiske helse (RBUP) ved Det medisinske fakultet ved NTNU i Trondheim i 1994. Mot slutten av sitt liv var han involvert i en arbeidskonflikt, som fikk bred dekning i lokale medier.

Rypdal huskes i dag kanskje særlig for sin rolle som sakkyndig under blant annet Bjugn-saken og Hage-saken. I begge sakene viste det seg at de sakkyndige var sterkt medvirkende til at uskyldige ble dømt. Rypdal stilte som nr. 61 på Sosialistisk Venstrepartis liste ved kommunevalget i Trondheim i 2003.

## Referanser
Frith Street

**Frith Street** er en gate i området Soho i London. Den er beliggende i gåavstand mellom T-banestasjonene Tottenham Court Road og Leicester Square. I nord ligger Soho Square, og i sør ligger Shaftesbury Avenue. Frith Street krysser Old Compton Street.

Ronnie Scott's Jazz Club holder til i nummer 47.

I etterkrigstiden strømmet italienske immigranter hit og satte sitt preg på mye av strøkets forretningsvirksomhet.

Caffè latte-trenden startet i 1950-årene i London. Milano-mannen Achille Gagia brakte med seg sin egen oppfinnelse, den banebrytende kaffemaskinen som bærer navnet hans, da han flyttet til Frith Steet. Han installerte maskinen på Café Moca. Deretter ville alle ha den.  

## Historie
John Constable, Wolfgang Amadeus Mozart og William Hazlitt bodde alle i Frith Street en stund.

26. januar 1926 ga John Logie Baird den første offentlige demonstrasjon av fjernsyn i 22 Frith Street, i etasjen over der Bar Italia holder til i dag.

## Eksterne lenker
* 
* Ronnie Scott's Jazz Club
Yilong

**Yilong** (kinesisk: 仪陇县; pinyin: *Yílǒng Xiàn*) er et fylke i byprefekturet Nanchong i provinsen Sichuan i Folkerepublikken Kina. I 1999 hadde fylket en befolkning på .

## Referanser
Dingxiang

**Dingxiang** (kinesisk: 定襄县; pinyin: *Dìngxiāng Xiàn*) er et fylke i byprefekturet Xinzhou nord i provinsen Shanxi i Folkerepublikken Kina. I 1999 hadde det en befolkning på .

## Kulturminner
Hongfutempelet (*Hongfu si*, 洪福寺), Guanwangtempelet i Dingxiang (*Dingxiang guanwang miao*, 定襄关王庙) og tunnelkrigsskueplassen i Xihetou (*Xihetou didaozhan yizhi*, 西河头地道战遗址) er oppført på Folkerepublikken Kinas liste over kulturminner.

## Referanser


## Eksterne lenker
* 
* Tunnel warfare village called Xihetou
* Xihetou didaozhan yizhi
* Dingxiang Hongdu si
Fylkesvei 4208

**Fylkesvei 4208** går mellom Skogen og Bakke i Flekkefjord kommune. Veien er 2,6&nbsp;km lang. Veien var fram til 1945 del av den gamle Vestlandske hovedvei mellom Kristiansand og Stavanger.

Frem til 2019 hadde veien betegnelsen fylkesvei 946 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Lezhi

**Lezhi** (kinesisk: 乐至县; pinyin: *Lèzhì Xiàn*) er et fylke i byprefekturet Ziyang i provinsen Sichuan i Folkerepublikken Kina. I 1999 hadde det 870.311 innbyggere.

## Kulturminner
Det tidligere hjemmet til den kommunistiske marskalken og politikeren Chen Yi (*Chen Yi guju* 陈毅故居) har siden 2006 vært oppført på listen over kulturminner i Folkerepublikken Kina.

## Samferdselen
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.

## Eksterne lenker
*  
* Infoside 
* Lezhi

## Fotnoter
Svijaga

**Svijaga** (russisk: Свияга, tatarisk: Зөя &ndash; *Zöyä*, tsjuvasjisk: *Сĕве*) er ei elv i Uljanovsk oblast og republikken Tatarstan i Russland. Den er ei sideelv til Volga, og er 375&nbsp;km lang, med et nedbørfelt på 16&nbsp;700&nbsp;km². Svijaga munner ut i Svijagabukta i Kujbysjev-reservoaret, vest for Kazan. Den er islagt fra november-desember til april-mai. Middelvannføringen nær munningen er 1590&nbsp;m³/s

Byen Uljanovsk ligger ved Svijaga. I Uljanovsk er Svijaga bare noen få kilometer fra Volga, men samløpet er først 200&nbsp;km nord for Uljanovsk.

Den russiske borgen Svijazjsk fra 1551 ligger på ei øy i Svijagabukta i Kujbysjev-reservoaret.

## Referanser


## Eksterne lenker
*
Hui’an

**Hui'an** (kinesisk: 惠安县; pinyin: *Huì'ān Xiàn*) er et fylke i byprefekturet Quanzhou i provinsen Fujian i Folkerepublikken Kina. I 1999 hadde fylket en befolkning på  innbyggere.

## Kulturminner
Den gamle befestede byen Chongwu ligger i fylket, med sin kraftige bymur som skulle stå imot japanske piraters herjinger. Bymurene (*Chongwu chengqiang*, 崇武城墙) ble i 1988 oppført på listen over kulturminner i Folkerepublikken Kina.

## Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Referanser
Takamine

**Takamine Co., Ltd.** (高峰楽器製作所 *Takamine Gakki Seisakusho*) er en japansk gitarprodusent, som har produsert gitarer i over 40 år. Selskapet ble grunnlagt i mai 1962. De holder til ved Takamine-fjellene i Sakashita, Japan. Takamine begynte som en liten familiebedrift, men har utviklet seg til en av de førende gitarprodusenter i verden.

## Eksterne lenker
* takamine.com
Pilatus PC-6 Porter

**Pilatus PC-6 Porter** er et sivilt multirollefly bygget av Pilatus Aircraft i Sveits.

## Konstruksjon og utvikling
Den første prototypen gjorde sin jomfrutur den 4. mai 1959 med en 340 h/k stempelmotor. Første *Turbo Porter* med turboprop motor fløy første gang i 1961. Turbo Porter fikk en oppgradert motor i 1963 som økte ytelsen til 550 h/k. 

I USA ble Porter produsert under lisens av Fairchild Hiller. Porter brukt av det amerikanske flyvåpen fikk betegnelsen **AU-23A Peacemaker**, mens hærens fikk betegnelsen **UV-20 Chiricahua**.

## Flyet i bruk

PC-6 fikk et godt ry på grunn av sine fremragende STOL egenskaper og evne til å ta av og lande i et hvilket som helst terreng. Det kan ta av på en distanse på 195 m, og trenger maksimalt 130 m. Landingsbane, alt med en last på 1&nbsp;500 kg. (en fotballbane er lang nok for Porter). Pilatus testflyvere har demonstrert at de var istand til å lande på kun 50 m. Takket være STOL-egenskapene har flyet satt verdensrekord ved å lande og starte fra en høyde på en isbre i Nepal som ligger 5&nbsp;750 moh.

## Varianter
PC-6 Porter/Turbo Porter er kommet i 12 varianter med motorer fra Lycoming, Turbomeca, Pratt & Whitney og Garrett Motorer fra 350 til 500 H/k
**Oversikt over de enkelte varianter: Se Engelsk wiki*

## Operatører
### Militære operatører

; Alger
; Angola
;Argentina
; Australia
; Bolivia
; Burma
;  Tsjad
;  Colombia
;  Ecuador
; Frankrike
;  Iran
;  Mexico
; Oman
;  Peru
; Slovenia
; Sveits
*Schweizer Luftwaffe
; Thailand
;  USA

* United States Air Force
* United States Army
;Østerrike

### Politi
;
*Malaysias politi
;
*Sør-Afrikas politi

### Sivile operatører

;
* Mount Cook Airlines
;
* AvioFun klub Koroška

*Nepal Airlines
;
* Air America

## Spesifikasjoner (PC-6 B2 Turbo Porter)

### Dimensjoner
*Besetning = en, pilot
*Kapasitet = opp til ti passasjerer
*Lastekapasitet =1&nbsp;530 kg
*Lengde = 11.00 m
*Vingespenn = 15.9 m
*Høyde = 3.20 m 
*Vingeflate = 28.8 m² 
*Vekt uten last = 1270 kg 
*Vekt lastet = 2800 kg 
*Max startvekt = 2,770 kg
### Ytelser
*Motor = Pratt & Whitney Canada PT6A-27
*Motorkraft = 550 shp
*Toppfart = 244 km/t 
*Marsjfart = 232 km/t 
*Rekkevidde =  1&nbsp;612 km 
*Maks høyde = 8&nbsp;197 m 
*Stigningsevne = 331 m/min 

## Eksterne lenker
* Liste over Pilatus Porter i bruk
* Pilatus PC-6 Official Website
Minhou

**Minhou** (kinesisk: 闽侯县; pinyin: *Mǐnhòu Xiàn*) er et fylke i byprefekturet Fuzhou i provinsen Fujian i Folkerepublikken Kina. I 1999 hadde det et folketall på  innbyggere. Minhou har et areal på 2133 km².

Språket fuzhouhua tales i området.

## Administrative enheter
**Storkommuner:**
*Ganzhe 甘蔗镇, Baisha 白沙镇, Nanyu 南屿镇, Shanggan 尚干镇、,Xiangqian 祥谦镇, Qingkou 青口镇, Nantong 南通镇, Shangjie 上街镇, Jingxi 荆溪镇.
**Kommuner:**
*Zhuqi 竹岐乡, Hongwei 鸿尾乡, Yangli 洋里乡, Dahu 大湖乡, Tingping 廷坪乡, Xiaoruo 小箬乡.

## Referanser
Bobbys krig

***Bobbys krig*** er en norsk dramafilm fra 1974 skrevet og regissert av Arnljot Berg. Filmen skildrer samlivet mellom en far og hans sønn i Oslo under andre verdenskrig. Hovedrollene spilles av Roy Bjørnstad, Erik Andersson, Eilif Armand, Carsten Byhring, Geir Børresen, Per Theodor Haugen, Sverre Anker Ousdal.

Filmen ble utgitt for første gang i HD på Blu-ray 15. mai 2024, i prosjektet *Norske Filmklassikere*.

## Handling
Den alkoholiserte og arbeidsløse jazzmusikeren Robert Lund har eneansvar for sønnen Bobby. De to bor i en kummerlig leilighet der regningsbud og kreditorer er med på å gjøre tilværelsen temmelig grå. Uten jobb og penger må han skaffe det meste av det de trenger på tvilsomme måter. Robert sliter med å få spillejobber, og for å overleve den triste hverdagen flykter far og sønn inn i drømmer og fantasier. Robert forteller skrøner for å sette farge på hverdagen, og historiene blir stadig mer fantastiske. Fra fortellinger om glansperioden som musiker, går historiene over til å handle om en hemmelig fortid som spion og storforbryter. Bobby elsker dem, og selv når det blir klart for ham at faren ikke snakker sant, velger han å fortrenge sannheten. Midt i dette får Bobby en ny venn. En venn som også er fiende. En tysk soldat blir Bobbys venn og fortrolige og hjelper dem når det ser som mørkest ut. Nå er det Bobbys tur til å rive faren ut av tristessen, og det blir hans voksende styrke og kjærlighet til faren som gir et slags håp når de har mistet alt.

## Om filmen
*Bobbys krig* er en intens, men lavmælt film. Den kan knyttes til viktig filmhistorisk periode - den italienske neo-realismen. Den inspirerte mange filmskapere og ga filmen en ny realisme, et nytt innhold og en ny stil. Den "skjulte" virkeligheten skulle fram, virkeligheten for vanlige folk, tingene slik de var. Menneskene presenteres i sine omgivelser, i et miljø hvor alle tingene, detaljene er viktige. Ofte er barn sentrale i neo-realistiske filmer.

### Filmanmelderne
Filmen fikk gode kritikker av *[[Aftenposten]]s* anmelder, mens *[[Dagbladet]]s* anmelder var mer negativ stemt. ''Aftenpostens'' Knut Bjørnskau skrev blant annet: «Arnljot Berg forteller en historie som virker ekte og overbevisende. Han tillater ingen longører eller plattheter i sin regi, ingen klisjeer om krigens meningsløshet får slippe til». ''Dagbladets'' Arvid Andersen var ikke like begeistret og skrev blant annet: «... dessverre blir det noe stakkato, ujevnt og lite engasjerende over dette stoffet, og man griper seg ofte i å spørre hva det egentlig er han vil med sitt manus». *[[VG]]* og *[[Arbeiderbladet]]* gav den terningkast 4.

Dagbladet gav den terningkast 3 i forbindelse med en TV-visning i 1997.

### Priser
Den ble nominert til Gullbjørnen ved Filmfestivalen i Berlin.

## I rollene

## Referanser


## Eksterne lenker
*
Zuoquan

**Zuoquan** (kinesisk: 左权县; pinyin: *Zuǒquán Xiàn*) er et fylke i byprefekturet Jinzhong i provinsen Shanxi i Folkerepublikken Kina. I 1999 hadde det en befolkning på  innbyggere.

## Kulturminner
Front-hovedkvarterene til Den åttende rutearmé (*Balujun qianfang zongbu jiuzhi*, 八路军前方总部旧址) og hovedhallen i konfuciustempelet i Zuoquan (*Zuoquan Wenmiao Dacheng dian*, 左权文庙大成殿) er oppført på Folkerepublikken Kinas liste over kulturminner.

## Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

## Referanser
Guangshan

**Guangshan** (kinesisk: 光山县; pinyin: *Guāngshān Xiàn*) er et fylke i byprefekturet Xinyang i provinsen Henan i Folkerepublikken Kina. Det hadde pr 1999 et folketall på  innbyggere.

## Referanser
Yixing

**Yixing** (kinesisk: 宜兴; pinyin: *Yíxīng*) er et byfylke i byprefekturet Wuxi i provinsen Jiangsu i Folkerepublikken Kina. 

Det hadde i 1999 en befolkning på  innbyggere.

## Historie
Yixing fylke ble opprettet i 221 f.Kr. under navnet **Yangxian**. Mellom 303 og 310 nedkjempet den lokale aristokraten Zhou Qi, eldste sønn av general Zhou Chu, opprør tre ganger. I hans ære ble fylket gitt det nye navn **Yixing** (义兴, betyr lojalitet og velstand). I 976  ble navnet Yixing endret til Yixing (宜兴) for å unngå et navnetabu knyttet til keiseren.

## Leire og tekanner
Leiren fra Yixing er høyt skattet i produksjonen av steingods, særlig av tekanner (spesielt i *zisha*-stil - Yixing-tekanner). Disse kannene foretrekkes gjerne til den kinesiske teseremonien.

Leiren herfra gir kannene en viss porøsitet og andre egenskaper som tjener til å forsterke duften av krydder og opprettholde en konstant varme for bryggingen av te (for eksempel oolong og pu-erh-te). Kannene har siden 1600-tallet vært en viktig eksportartikkel og er blitt populær blant annet i Thailand, Korea, Japan, Nederland, Storbritannia og Frankrike. Produsentene i Kina har gjerne tilpasset kannene etter kundenes smak, i den grad at det blant fagfolk identifiseres en særlig stil kalt «eksport-Yixing».

## Shanjuanhulen

Shanjuanhulen er en viktig attraksjon i Yixing. Dette er et imponerende naturfenomen med en hall på 1 000 m², stalaktitter på opptil syv meter og en foss med et fall på 120 meter utenfor. Temperaturen er rundt 23ºC hele året. Hulehallen er dekorert med dikt i kinesisk kalligrafi. Grotten er oppkalt etter Shanjuan, en vismann som det fortelles slo seg ned her en gang 2-3000 år før Kristus.

## Administrative enheter
Yixing består av fire subdistrikter og 14 storkommuner:

### Subdistrikter ()

*Yicheng (宜城街道)
*Qiting (屺亭街道)
*Xinzhuang (新庄街道)
*Xinjie (新街街道)

### Kommuner ()

*Dingshu (丁蜀镇)
*Zhangzhu (张渚镇)
*Heqiao (和桥镇)
*Guanlin (官林镇)
*Zhoutie (周铁镇)
*Xushe (徐舍镇)
*Gaocheng (高塍镇)
*Hufu (湖父镇)
*Yangxiang (杨巷镇)
*Taihua (太华镇)
*Xinjian (新建镇)
*Fangqiao (芳桥镇)
*Xizhu (西渚镇)
*Wanshi (万石镇)

## Samferdsel
Kinas riksvei 104 løper gjennom byfylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

## Referanser


## Eksterne lenker
*  Yixings hjemmesider
* Yixing-kanner 
* Yixing - the Pottery Capital of China and the Teapot Center of the World
* Engl. Beitrag zur Geschichte der Keramikproduktion in Yixing
Lijin (skatt)

***Lijin*** eller ***likin*** (kinesisk: 厘金, pinyin: *líjīn*) var en form for lokal skattlegging i Kina som først ble tatt i bruk for å finansierer de overveiende lokalt rekrutterte hærer som ble satt inn for å slå ned Taipingopprøret midt på 1800-tallet. 

Det var embedsmannen Lei Yixian som første hang utskrev skatten i 1853 i området rundt Yangzhou, der det gjaldt å bekjempe opprørsbandene som herjet. Qinghoffeet i Beijing godkjente tiltaket ettersom man der ikke hadde nok penger til å finansiere oppbyggingen av styrkene, og snart ble *lijin*skatten en viktig finansieringskilde i kam,pen mot både Taipingopprøret og Nianopprøret.

Skatten ble ilagt på en ad valorem-basis på gods i transitt og på forretninger, og ratene varierte fra to til ti prosent. 

Etter at Taipingopprøret var knust omkring år 1864 fortsatte man imidlertid å innkreve skatten, som ble til en viktig inntektskilde for lokale styresmakter. Dette desto mere etter at Kina mistet sin selvråderett hva gjaldt handelstariffer i og med Nanjingtraktaten. På mange måter innebar *lijin*skatten en desentralisering av statlig styringsmakt etter Taipingopprøret.

Utenlandske handelsfolk i traktathavnene mente at *lijin*skatten var til hinder for vareimporten til Kina og at den stred mot inngåtte handelsavtaler. De begynte da på en rekke forsøk på å få avskaffet skatten, men uten å lykkes. 

*Lijin*skatten ble først avskaffet av den kinesiske republikanske regjering 1. januar 1931. 

## Litteratur

*Edwin George Beal: *The Origin of Likin, 1853-1864.* Cambridge: Harvard University Press, 1958.
Lijin (Dongying)

**Lijin** (kinesisk: 利津县 ; pinyin: *Lìjīn Xiàn*) er et fylke i provinsen Shandong i Folkerepublikken Kina. Det ligger i byprefekturet Dongying.

Befolkningen var i 1999 på 289&nbsp;593.

## Referanser
Lijin

**Lijin** kan være:

*Fylket Lijin i Dongying i provinsen Shandong i Folkerepublikken Kina,
*Lokalskatten lijin utskrevet i Kina under deler av 1800-tallet og 1900-tallet.
Wilfred Jacobs

**Wilfred Ebenezer Jacobs** (født 19. oktober 1919, død 11. mars 1995) var en politiker fra Antigua og Barbuda. Han var guvernør i landet fra 1967 og helt til landet ble selvstendig i 1981. Da ble han utnevnt til landets første generalguvernør. Han var generalguvernør fra 1. november 1981 til 10. juni 1993.
Trond Høines

**Trond Høines** (født 10. august 1970 i Stavanger) er en norsk filmfotograf og tidligere svømmer. Han representerer Stavanger Svømmeklubb.

Høines deltok i sommer-OL for Norge i 1992 i Barcelona.

## Referanser




## Eksterne lenker
* 
*
Ioannis Mitropoulos

**Ioannis Mitropoulos** (gresk: Ιωάννης Μητρόπουλος, født 1874, død ukjent) var en gresk turner.

Mitropoulos ble olympisk mester i turn i ringer under OL 1896 i Athen. Det var åtte deltakere fra tre nasjoner som deltok i konkurransen.

Mitropoulos deltok også i lagkonkurransen i skranke, det greske laget kom på tredje og siste plass bak Tyskland og et annet lag fra Hellas.

## OL-medaljer
* 1896  Athen -  **Gull** i turn, ringer
* 1896  Athen -  Bronse i turn, skranke lagkonkurranse

## Referanser


## Eksterne lenker
*
Thomas Sopp

**Thomas Holmén Sopp** (født 1971) er en tidlgere norsk tidligere svømmer som representerte Larvik Svømmeklubb.

Sopp deltok under sommer-OL for Norge i 1992 i Barcelona.

## Referanser


## Eksterne lenker
*
Fylkesvei 4218

**Fylkesvei 4218** går mellom Skreå og Åmli i Sirdal kommune.

Frem til 2019 hadde veien betegnelsen fylkesvei 982 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Børge Mørk

**Børge Mørk** (født 1971) er en norsk tidligere svømmer. Han representerte bergensklubben Hansasvømmerne.

På 1990-tallet var han den dominerende mannlige utøveren innen brystsvømming. Han innehadde norske rekorder på 50, 100 og 200 meter bryst i mange år. Totalt vant han kongepokalen fem ganger: 1991, 1995, 1997, 1998 og 2000.

Under OL 1992 i Barcelona deltok han på 200 meter bryst. Han ble slått ut i forsøket med 26. beste tid (2.20,42). Han deltok også på 100 meter, der han ble nummer 31. Året etter kom han på 14.-plass på 200 meter bryst under kortbane-VM i Göteborg.

Han er per 2025 trener på Lambertseter svømmeklubb.

## Medaljer i norske mesterskap

## Eksterne lenker
*
Fylkesvei 905 (andre betydninger)

I Norge finnes **fylkesvei 905** i de følgende fylkene:

*Fylkesvei 905 (Vest-Agder)
*Fylkesvei 905 (Sør-Trøndelag) (før 1. januar 2018)
Terrie Miller

**Terrie Norlene Miller** (født 1978) er en norsk tidligere svømmer som representerte bl.a. Karasjok Svømmeklubb.

Hun fikk sitt internasjonale gjennombrudd i 1994 i sprint-EM i Stavanger, der hun tok bronse på 50 m bryst, slått av svenske Emma Igelström og norske Elin Austevoll.

I 1996 vant hun gull på 100 meter bryst i kortbane-EM. I det samme mesterskapet tok hun sølvmedaljen på 50 meter bryst. Per mars 2009 er hun en av tre nordmenn som har vunnet EM-gull i svømming (de øvrige er Irene Dalby (1991) og Alexander Dale Oen (2008).

Hun deltok på 100 m bryst i OL 1996 i Atlanta, der hun ble nr. 20 på 100 m bryst. I 2000 og 2001 ble hun tildelt kongepokalen for fremste prestasjon under NM.

Millers personlige trener var Sondre Solberg.

## Referanser


## Eksterne lenker
*
Elin Austevoll

**Elin Austevoll** (født 1974) er en norsk tidligere svømmer og nåværende ekspertkommentator for svømming. Hun representerte klubben Hansasvømmerne, og kom fra klubben Delfana svømmeklubb.

Hun deltok i OL i Atlanta i 1996, hvor hun kom på 12.-plass på 100 bryst med nordisk rekord.

Hun var ekspertkommentator for NRK i OL Sydney i 2000, OL Beijing i 2008 og OL London i 2012, samt for Discovery i OL Tokyo i 2021 og Paris 2024. 

Austevoll var medlem av Tvedt-utvalget; arbeids- og evalueringsutvalget som 5. april 2013 la frem rapporten Den norske toppidrettsmodellen - norsk toppidrett frem mot 2022; om prioriteringer for fremtidens toppidretts-prestasjoner i Norge. Hun ledet også utvalget som evaluerte Olympiatoppens innsats etter OL i Rio i 2016.

Hun er utdannet siviløkonom fra Stanford University, Palo Alto, USA (1995–1999) og har en mastergrad i International Business fra Norges Handelshøyskole (2003–2005) og arbeider nå i Equinor ASA. Hun er styremedlem i Alexander Dale Oen Arena og medlem av toppidrettsutvalget i Norges Triathlonforbund.

## NM-medaljer
Hun vant 44 NM-gull og 74 NM-medaljer for senior i perioden 1988–1999.

## Referanser

 



## Eksterne lenker
*
Conrad Böcker

**Conrad Böcker**  (1870–1936) var en tysk idrettsutøver som deltok i turn under de første olympiske lekene i moderne tid i 1896 i Athen.

Böcker deltok i øvelsene skranke, svingstang, hopp, bøylehest og ringer. I disse individuelle øvelsene kom han ikke på medaljeplass.

Böcker ble dobbelt olympisk mester i lagkonkurransene i både skranke og svingstang. Tyskland vant begge lagkonkurransene, i svingstangskonkurransen var det kun et lag.

## OL-medaljer
* 1896  Athen -  **Gull** i turn, lagkonkurranse skranke  Tyskland
* 1896  Athen -  **Gull** i turn, lagkonkurranse svingstang  Tyskland

## Referanser


## Eksterne lenker
*
Ræga Råkkers

**Ræga Råkkers** er en norsk rockegruppe fra Kristiansand, som var aktivt fra 13. februar 1993 til oppløsningen i desember 2004. Gruppa er mest kjent for sine parodier av kjente sanger, men også egenkomponerte sanger med tekster på norsk. Mest kjent for sangen «Når æ dør» fra 2003.

Omslaget til musikkalbumet *Det er ikke Ræger alt som lukter* vant flere priser innen fotografi- og designkonkurransen *Sabla bra reklame*, en underavdeling av Gullblyanten.

## Medlemmer
;Ved oppløsningen
*Harald Messel (sang/kazoo)
*Tony Drozdjek (gitar/sang)
*Terje Skarpodde (bass)
*Kniksen (trommer)

;Tidligere medlemmer (utvalg)
*Mike Moen (trommer 1993-94)
*Hans Eidskard (trommer 1994)
*Hans Petter Bentsen (1994–2000)
*Kim Løvslett (2004)
*Bernt Moen (keyboard 1993-1994 samt en rekke innhopp frem til 2004)
*Sverre Dolsvåg (keyboard 1996-2000)
*Knut Johansen (bass 1993 og 2004)
*Per Elias Drabløs (bass 1993)
*Stein Roger Sordal (bass 1993-96)

## Diskografi
*1993: *Ræga Råkkers* (1993) (Ræga Rekkårds)
*1995: *Vorten i byens ansikt* (Ræga Rekkårds)
*1997: *Dårlig ånde* (ikke utgitt) 
*1999: *Eine klaine nachtzpielmuzik* (Ræga Rekkårds)
*2001: *Pærkele* (Ræga Rekkårds)
*2002: *Drikker julen opp* (Ræga Rekkårds)
*2003: *Det er ikke ræger alt som lukter* (Ræga Rekkårds)

;Samleplater
**Pilsmaskin* (CBØV øst 1997)
**Tigerberget, Til ære for IK Start* (Tigerberget 2000)
**Tigerberget, Vi lever for Start* (Tigerberget 2002)

## Eksterne lenker
*
Ardon (elv)

**Ardon** (russisk: Ардон) er ei elv i Nord-Ossetia i Russland. Den er ei venstre sideelv til Terek. Ardon er 102 kilometer lang og har et nedbørfelt på . Byene Alagir og Ardon ligger ved elva.

## Referanser


## Eksterne lenker
*
Ásmundur Guðmundsson

**Ásmundur Guðmundsson** (født 6. oktober 1888 i Reykholt, død 29. mai 1969 i Reykjavík) var en islandsk luthersk teolog.

Fra 1934 til 1954 var han professor ved Háskóli Íslands i Reykjavík. Han ble vigslet til biskop i den islandske hovedstadens domkirke den 30. januar 1954. I 1959 ble han etterfulgt av biskop Sigurbjörn Einarsson. Ásmundur Guðmundsson skrev en rekke bøker, blant annet *The Supreme Life* (1964) om Jesu liv.
Fylkesvei 486

**Fylkesvei 486** går mellom Vestre Strandgate og Dronningens gate i Kristiansand.

Tollbodgata var tidligere nummerert fylkesvei 27 (Vest-Agder) og har blitt slått sammen med Fv26, som besto av et 70 m langt veistykke i Elvegata.

Frem til 2019 hadde veien betegnelsen fylkesvei 26 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
* Vegliste Vest-Agder gjeldende fra 15. mai 2015
*
Gustave Sandras

**Gustave Sandras** (1872–1954) var en fransk turner.

Sandras ble olympisk mester i turn mangekamp i OL i 1900 i Paris. Det var den eneste olympiske tittelen i turn det ble konkurrert om i lekene i Paris. Det var franske turnere på de atten første plassene i mangekampen.

Sandras ble også fransk mester i 1900, sammen med Joseph Martinez.

## OL-medaljer
* 1900  Paris -  **Gull** i turn, mangekamp

## Referanser


## Eksterne lenker
* 
* Liste over franske mestre i turn
Carte Blanche

**Carte Blanche – Norges nasjonale kompani for samtidsdans** (1989) eies av staten (70%), Hordaland fylkeskommune (15%) og Bergen kommune (15%). Nåværende teatersjef er Annabelle Bonnéry som gikk inn i rollen  august 2018. Hun etterfulgte Hooman Sharifi, som virket som teatersjef fra 2014 til 2018. Rollen som teatersjef holdes på et fire års åremål. 

Kompaniet ble opprettet i Bærum i 1984 av norsk-engelske Jennifer Day og danseren Toni Ferraz og var fra starten av et jazzdanskompani, med koreografier av blant andre Jennifer Day, Molly Molloy, Kjersti Alveberg og Wayne McKnight.

I 1988 bestemte daværende kulturminister Hallvard Bakke at Carte Blanche skulle flytte til Bergen og utnevnes til regionalt dansekompani for Bergen og Vestlandet, kompaniet startet sin virksomhet i Bergen sommeren 1989. Etter en dramatisk konkurs i januar 1990, ble Nye Carte Blanche stiftet, med de samme dansere under ny ledelse av Anne Borg i nye lokaler i Turnhallen i Bergen, omdøpt til Danseteatret. I disse kritiske årene, før og etter konkursen, var det stort fokus på å reise rundt og gi forestillinger ved skoler i Hordaland, slik at skolebarn og ungdom kunne få oppleve scenisk dans på nært hold, ofte for første gang.

Utover 90-tallet skiftet kompaniets profil gradvis i retning av samtidsdans. Kunstneriske ledere i disse årene var Anne Borg (1990), Jessica Iwansson (1991), Fredrik Rütter (1992–93), Jens Graff (1994–96) og Karen Foss (1997–2001). Viktige koreografer i denne tiden var Ina Christel Johannessen, Kjersti Alveberg, Sølvi Edvardsen, Jens Östberg, Jo Strømgren m.fl. Flere utenlandske gjestespill ble også gjennomført i disse årene. I 2000 tok kompaniet sitt opprinnelige navn tilbake og utelot «Nye».

I 2001 overtok tidligere danser i kompaniet, Arne Fagerholt, den kunstneriske ledelsen. I løpet av hans periode frem til 2008 flyttet Carte Blanche ut av Danseteatret til nye, mer hensiktsmessige lokaler på Nøstet i Bergen, og ensemblet gikk fra å være et regionalt dansekompani for Bergen og Hordaland til å etablere seg som Norges nasjonale kompani for samtidsdans med årlige nasjonale turneer. I tillegg har det vært gjestespill i Sverige, Danmark og Island.

I Fagerholts sjefsperiode var bl.a. et fokus på de tre norske koreografene Ingun Bjørnsgaard, Ina Christel Johannessen og Eva Cecilie Richardsen, mens av utenlandske koreografer bør nevnes Amanda Miller og israelske Sharon Eyal og Ohad Naharin som først ble introdusert til det norske publikum av nettopp Carte Blanche.

Kompaniet består av tolv - fjorten dansere, 50 % av hvert kjønn, samt administrativt og teknisk personale, til sammen ca. 28 personer per 2014. Samlet budsjett for 2014 var på rundt 40 mill. kr. og det fremføres 60-70 forestillinger, fordelt på 2-3 nye produksjoner, per år.

## Referanser


## Eksterne lenker
* 
*
George Wilkinson

**George Wilkinson** (født 3. mars 1879, død 7. august 1946) var en britisk vannpolospiller.

Wilkinson har blitt olympisk mester tre ganger. Han var med på de britiske vannpololagene som vant i OL 1900 i Paris, OL 1908 i London og OL 1912 i Stockholm.  

## OL-medaljer
* 1900  Paris -  **Gull** i vannpolo, (Storbritannia)
* 1908  London -  **Gull** i vannpolo, (Storbritannia)
* 1912  Stockholm -  **Gull** i vannpolo, (Storbritannia)

## Eksterne lenker
*
Charles Bugbee

**Charles G. Bugbee** (født 29. august 1887 i Stratford, død 18. oktober 1959 i Barnet) var en britisk vannpolospiller.
 
Bugbee har blitt olympisk mester to ganger. Han var med på de britiske vannpololagene som vant turneringene i OL 1912 i Stockholm og OL 1920 i Antwerpen 

## OL-medaljer
*  1912  Stockholm -  **Gull** i vannpolo,  Storbritannia
*  1920  Antwerpen -  **Gull** i vannpolo,  Storbritannia

## Eksterne lenker
*
Bjønnkamslekten

**Bjønnkamslekten** eller **bjørnekamslekten** (latin: *Blechnum*) er en slekt av bregner innenfor bjønnkamfamilien, som igjen inngår i en større monofyletisk orden – *[[Polypodiales]]*.  Antall arter i slekten er 150-220.

Bregnene vokser normalt langs bakken. Et viktig kjennetegn er de unge skuddene, som ofte har et anstrøk av rødt. Plantene er 10–100&nbsp;cm høye, og har blader som står ut i rosettformasjon fra grunnen. Noen av artene vokser rundt kratere i vulkaner, blant annet kildebjønnkam på Island..

I Norge finner vi bare arten bjønnkam (bjørnekam), *Blechnum spicant*. Den ble beskrevet første gang av Linne, og er en 15–50&nbsp;cm høy, symmetrisk tofinnet bregne med bladstenglene stående opp fra roten i rosettformasjon. Sterile og fertile blad er ulike. Bjønnkam går opp til 1.250 moh. i Stranda i Møre og Romsdal, og går ellers nord til Kvænangen i Troms. Arten har sin hovedtyngde i kyststrøk på Vestlandet og er mer sjelden i østlige deler av landet.

Den lille varianten *kildebjønnkam på Island har – i motsetning til vanlig bjønnkam – like sterile og fertile blad, og er inntil 8 cm høy. Den vokse rundt kratere på noen utvalgte vulkansteder i sørlige deler av landet.

== Arter ==
Følgende arter er noen av de totalt 150-220 som finnes i bjønnkamslekten:
* [[Bjønnkam]] *(Blechnum spicant)* (Linné) (Nord-Norge, Vestlandet, nedre Østlandet, nordvestre Afrika, nordlige halvkule)
** *Kildebjønnkam (Blechnum spicant var. fallax)* (Island)
** *Blechnum appendiculatum* = syn. *Blechnum occidentale var. pubirhachis*
* *Blechnum brasiliense* 
* *Blechnum buchtienii*  
* *Blechnum chilensis* (Chile)
* *Blechnum cordatum* 
* *Blechnum dentatum* = syn. *Blechnum vittatum*
* *Blechnum fluviatile*
* *Blechnum gibbum*
* *Blechnum lanceola* 
* *Blechnum nipponicum* = syn. *Woodwardia japonica* (Kina, Korea, Japan)
* *Blechnum obtusatum*
* *Blechnum occidentale* (Linné)
** *Blechnum occidentale var. pubirhachis* = syn. *Blechnum appendiculatum*
* *Blechnum orientale* (Linné)
* *Blechnum penna-marina* = syn. *Polypodium penna-marina* 
* *Blechnum radicans* = syn. *Woodwardia radicans* (Linné)
* *Blechnum schomburgkii* 
* *Blechnum serrulatum* 
* *Blechnum vittatum* = syn. *Blechnum dentatum* 
* *Blechnum volubile''

## Referanser


## Eksterne lenker
* 
* Liste over Blechnum-arter.
Gustaf Söderström

**Gustaf Fredrik Söderström** (født 25. november 1865 i Stockholm død 12. november 1958 på Lidingö) var en svensk idrettsutøver.

Söderström deltok i flere idrettsøvelser under OL 1900 i Paris. Han ble olympisk mester i tautrekking, han var med på det svensk-danske 6-mannslaget som vant konkurransen. Han kom på sjetteplass i kulestøt og sjette eller sjuendeplass i diskos. 

## OL-medaljer
* 1900  Paris -  **Gull** i tautrekking, (Svensk/dansk-lag)

## Eksterne lenker
* 
* Profil på sok.se
Woodwardiaslekten

* *[[Woodwardia]]*  
* *[[Lorinseria]]* = syn. Woodwardia

**Woodwardiaslekten** (latin: *Woodwardia*) er en slekt av bregner innenfor bjønnkamfamilien, som igjen inngår i en større, monofyletisk orden, *[[Polypodiales]]*.    Til slekten hører også den tidligere slekten *Lorinseria*, og det er i alt 15-20 arter.

Bregnene vokser normalt langs bakken. Et viktig kjenntegn er de unge skuddene, som ofte har et anstrøk av rødt. Plantene har blader som står ut i rosettformasjon fra grunnen. Artene i bjønnkamfamilien har utbredelse over hele kloden, med slekter som ofte er avgrenset til enten nordlige eller sørlige halvkule.

## Arter
* *[[Woodwardia areolata]]* (Nord-Amerika)
* *[[Woodwardia cochin-chinensis]]*   
* *[[Woodwardia fimbriata]]* (Nord-Amerika)
* *[[Woodwardia himalaica]]* (Himalaya, Kina)
* *[[Woodwardia japonica]]* = syn. *[[Blechnum nipponicum]]* (Kina, Korea, Japan)
* *[[Woodwardia kempii]]*   
* *[[Woodwardia latiloba]]*   
* *[[Woodwardia magnifica]]*   
* *[[Woodwardia maxima]]*   
* *[[Woodwardia omeiensis]]*   
* *[[Woodwardia orientalis]]* (Øst-Asia)
* *[[Woodwardia prolifera]]*   
* *[[Woodwardia prolifera var. formasana]]*  
* *[[Woodwardia radicans]]* = syn. *[[Blechnum radicans]]* (Linné)
* *[[Woodwardia unigemmata]]*   
* *[[Woodwardia virginica]]* (Linné) Smith (Nord-Amerika, Øst-Asia)    
* *[[Woodwardia yunnanensis]]* (Kina, Himalaya)

## Referanser


## Eksterne lenker
*
Fylkesvei 4286

**Fylkesvei 4286** går mellom Ytstebrød og Eigerøy bru på Eigerøya i Eigersund kommune.

Veien var skiltet riksvei 502 før denne ble flyttet til Nordsjøterminalen.

Frem til 2019 hadde veien betegnelsen fylkesvei 65 (Rogaland).

## Kommuner og knutepunkter

## Referanser
 

## Eksterne lenker
* Vegvesenets vegkart 
* Vegliste Rogaland 2014
*
Latvisk blå

**Latvisk blå** *(Latvijas zila)*  er en tradisjonell, latvisk kurase.

## Historie og utbredelse
Rasen er bygd på det lokale latviske feet langs kysten, med tyngdepunkt i regionen Kurzeme. DNA-analyser viser et nært forhold til rasen Lativsk brun. I henhold til sagnet ble Latvisk blå innført til Latvia via en havfrue! Havfruen forelsket seg og giftet seg med en lokal bonde, fortsatt ifølge sagnet. I dag finnes det cirka 250 kyr av rasen.

## Egenskaper
Latvisk blå har en karakteristisk farge, som varierer fra blåaktig til grå. Rasen er forholdsvis liten. Voksne kyr veier i gjennomsnitt på 460 kg. Melkeproduksjonen er 4500 kg per år. Dette tilsvarer for eksempel avdråtten til den norske tradisjonelle rasen Østlandsk rødkolle. Melka inneholder ca. 4,3 % fett og 3,3 % protein. Rasen er godt tilpasset det sandlige kystlandskapet i Latvia.

## Se også
* Liste over kuraser

## Eksterne lenker
*NordGen
*Agriara
* N-EURO-CAD
*YouTube
Karl Gustaf Staaf

**Karl Gustaf Staaf** (født 6. april 1881 i Motala, død 15. februar 1953) var en svensk idrettsutøver.

Staaf deltok i flere idrettsøvelser under OL 1900 i Paris. Han ble olympisk mester i tautrekking, han var med på det svensk-danske 6-mannslaget som vant konkurransen. Han kom på femteplass i slegge, sjuendeplass i stavsprang med et hopp på 2,70 meter og ellevteplass i diskos. Han deltok også i tresteg og tresteg uten tilløp  

## OL-medaljer
* 1900  Paris -  **Gull** i tautrekking, (Svensk/dansk-lag)

## Referanser


## Eksterne lenker
*
Edgar Aabye

**Edgar Lindenau Aabye** (født 1. september 1865, død 30. april 1941) var en dansk idrettsutøver.

Aabye deltok i tautrekkingskonkurransen under OL 1900 i Paris. Han ble olympisk mester i tautrekking, han var med på det svensk-danske 6-mannslaget som beseiret det franske laget i finalen.  

## OL-medaljer
* 1900  Paris -  **Gull** i tautrekking, (Svensk/dansk-lag)

## Referanser


## Eksterne lenker
*
Paris-traktaten av 1814

**Paris-traktaten av 1814**, signert den 30. mai 1814, avsluttet krigen mellom Frankrike og den sjette koalisjonen (bestående av Østerrike, Preussen, Russland, Sverige, Storbritannia, og et antall tyske stater).

Traktaten i Paris var den ene av to som avsluttet krigene i Napoléon Bonapartes tidsalder. Avtalen skapte en fred mellom flere europeiske nasjoner, som Storbritannia, Russland, Østerrike, Sverige, Portugal og Preussen. 

Avtalen omfordelte flere landområder blant ulike land. Frankrike fikk beholde alle sine landområder som nasjonen hadde til og med 1. januar 1792, og fikk også tilbake territorier som var blitt erobret av Storbritannia i løpet av krigen. De eneste unntakene var Tobago, Saint Lucia, og Mauritius. Avtalen gjeninnsatte også Huset Bourbon som Frankrikes monark, manifestert i Ludvig XVIII. Avtalen hadde også som mål å avvikle den franske slavehandelen, skjønt ikke slaveriet som sådan, i løpet av en femårsperiode. I tillegg ga traktaten Sveits uavhengighet og Malta ble gitt til Storbritannia. Den svenske tronen, her representert ved kronprins Karl Johan, Napoleons tidligere marskalk av keiserriket, Jean Jules Baptiste Bernadotte, ga det nyetablerte franske regimet den karibiske øya Guadeloupe, mot at franskmennene anerkjente svenskenes rett til Norge. Sverige hadde da hatt kolonien kun i 15 måneder, etter at Storbritannia tilbød denne til den svenske kronprinsen for å kompensere for eventuelle tap han ville få ved at svenskene ville inngå i den sjette koalisjonen. 

Flere nasjoner, til tross for traktatens fredelige hensikter, fryktet gjengjeldelse fra Frankrike. Med denne bekymringen var det flere området som forsøkte å forsterke sine posisjoner. Huset Oranien-Nassau, som forente Belgia og Nederlandene, ble dannet for å forene og styrke disse to nasjonene. Tyskland og andre land ble delt i flere indre stater. Italia ble splittet i mindre enheter.

Napoléon Bonaparte ble sendt til eksil til Elba, en liten øy i Middelhavet øst for Korsika og rett utenfor Italias vestkyst.

## Se også
* Napoleonskrigene
* Paris-traktaten av 1815
* Wienerkongressen 
* Fontainebleau-traktaten (liste av flere traktater gjort i Fontainebleau)
* Paris-traktaten (liste av flere traktater gjort i Paris)

## Eksterne lenker
* 
* Om Parisavtalen, på nettstedet *Napoleon-series.org* (engelsk)
Zenica

**Zenica** (kyrillisk: Зеница) er en industriby og en kommune i kantonen Zenica-Doboj i Bosnia-Hercegovina. Foreløpige tall fra folketellingen i 2013 viste at Zenica hadde  innbyggere. Den er den fjerde største byen i landet etter Sarajevo, Banja Luka og Tuzla. Den ligger i De dinariske alper om lag 70 km nord for Sarajevo ved elva Bosna.

I 1697 hadde byen omkring 2&nbsp;000 innbyggere, hvor bosniere var dominerende. Sist i det 18. århundre nevnes serberne og kroatene og i det 19. århundre nevnes jødene.

Etter ødeleggelser i 1697 av Eugen Sovojski-soldatene kom det til en stabilisering av området og byen begynte å vokse.

Etter at tyrkerne ble slått ned i 1878 og Østerrike-Ungarn overtok makten, ble  jernbanen Bosanski Brod – Zenica bygget i 1879. I 1880 åpnet kullgruven, i 1885 papirfabrikken, i 1892 jernverket og i 1886 åpnet fengslet. Alt dette hadde betydning for byens senere utvikling.

Det norske selskapet Bjørge Offshore har etablert seg i Zenica.

## Kjente personer fra Zenica
* Senaid Kobilica, imam og leder av Islamsk råd i Norge.

## Referanser


## Eksterne lenker
*
Ford Orion

**Ford Orion** var en kompakt sedan som ble lansert den 22. juli 1983. Bilen var bygget på samme lest som Ford Escort, og delte også de fleste komponentene med denne modellen. Modellen hadde samme målgruppe som Ford Cortina, og skulle dekke behovet for en mindre sedan. Designet var så å si identisk med Ford Escorts, bortsett fra at hekken var lengre og bagasjerommet var betydelig større.

## Bilens historie
### 1. generasjons Ford Orion
Til å begynne med ble bare utstyrsgradene GL og Ghia tilbudt. Motoralternativene var henholdsvis 1,3 og 1,6 liters rekkefirere med bensin som drivstoff. Sistnevnte kunne leveres med innsprøytning som ekstrautstyr. 

**Ghia** var et navn som også ble brukt på Escort-modellene. Dette var en betegnelse som ble brukt på mer velutstyrte utgaver. Ghia-utgavene hadde sentrallås, soltak, sportsseter, elektriske vindusheiser og nakkestøtter bak som standardutstyr – noe som var imponerende når man tar bilens alder i betraktning.

Fra og med 1984 kunne også bilen leveres med en dieselmotor på 1,6 liter.

### 2. generasjons Ford Orion
Ford Orion ble oppdatert i 1986, sammen med Ford Escort. Nå ble også ABS-bremser tilbudt som ekstrautstyr og motorene fikk en stor oppdatering.

### 3. generasjons Ford Orion
3. generasjons Ford Orion ble lansert i september 1990. I likhet med datidens Ford Escort fikk bilen mye kritikk for uinspirert design, og aldrende motorer. I 1992 fikk bilen en ansiktsløftning samtidig med Ford Escort. I tillegg ble understellet oppgradert og nye 16-ventilers motorer ble tilbudt. Denne ansiktsløftningen ble godt mottatt av forbrukerne. Dette var den siste generasjonen av Orion som ble tilbudt, men bilen gikk ikke ut av produksjon i ordets rette forstand. I stedet ble bilen en modellvariant av Ford Escort. Totalt sett ble det solgt litt mer enn 500&nbsp;000 Ford Orion-er.

## Ford Escort «overtar»

Fra og med 1993 ble Ford Orion slått sammen med Ford Escort. De kosmetiske forandringene fra 1993 til 1994 var så å si ikke-eksisterende, men da hatchback- og stasjonsvognversjonene av Ford Escort ble oppdatert i 1995, ble også sedanen oppdatert.

Salget av Ford Escort som sedan var middelmådig, og gikk etter hvert nedover. Dette skyldtes at etterspørselen etter små sedaner ble mindre da kompakte og lettkjørte flerbruksbiler og stasjonsvogner ble mer vanlige. Produksjonen ble stoppet i 1998 da Ford Focus ble lansert.

## Eksterne lenker
* Ford Escort Club
Svein Tuft

**Svein Tuft** (født 9. mai 1977 i Langley, Britisk Columbia) er en canadisk syklist. Han la opp som profesjonell etter 2019-sesongen.

Tuft er elleve ganger canadisk mester på tempo, etter å ha vunnet tittelen i 2004–2006 og igjen i 2008–2012, samt i 2014, 2017 og 2018. Sesongen 2006–2007 vant han sammenlagt i UCI America Tour.

Tuft deltok for Canada under OL i 2008 i Beijing, og ble nummer syv i temporittet. Under VM samme år tok han sølv i temporittet.

Han er barnebarn av nordmannen Arne Tuft som ble nummer seks på femmila under OL i 1936.

## Meritter

;2004
: Canadisk mester på tempo
;2005
: Canadisk mester på tempo
;2006
: Canadisk mester på tempo
;2007
:**Seier** '''UCI America Tour
:Sammenlagt, Vuelta a Cuba
:Redlands Classic
:2.-plass sammenlagt, Tour de Beauce
;2008
:Pan-American Mesterskap:
::Tempo
::Forfølgelse (individuel)
::Madison
::Poengritt
: Canadisk mester på tempo
:Sammenlagt, Tour de Beauce
::Etappe 4a
: Bronse, VM Tempo
;2009
: Canadisk mester på tempo
;2010
: Canadisk mester på tempo
:Prologen, Eneco Tour 2010
:2.-plass sammenlagt, Danmark Rundt
::5. etappe (ITT)
;2011
: Canadisk mester i landeveisritt
: Canadisk mester på tempo
:3.-plass sammenlagt, Tour de Beauce
::4. (ITT) og 6. etappe
;2012
: Canadisk mester på tempo
:Duo Normand (med Luke Durbridge]
:4. etappe, Tour de Beauce
:1. etappe, Tirreno–Adriatico
: Bronse, VM Tempo
:2. (TTT) og 6. etappe, Eneco Tour
;2013
:4. etappe, Tour de San Luis
:1. etappe, Slovenia rundt
:Duo Normand (m/Luke Durbridge)
;2014
: Canadisk mester på tempo
: Canadisk mester i landeveisritt
;2017
: Canadisk mester på tempo
;2018
: Canadisk mester på tempo

## Referanser


## Eksterne lenker
* 
* 
* Hard road to the Olympics: The Svein Tuft Story av Happy Kreter
* Canadian Rider Has Made Unorthodox Climb to the Top - The New York Times, 7. februar 2009
* The oldest Tour rookie of the modern era, Svein Tuft is a rider like no other, Velonews, 5. juli 2013
Gewehr 33/40

**Gewehr 33/40** (**G33/40**) er en tysk rifle med sylinderlås produsert under andre verdenskrig.

Den er en karabin, og en variant av tsjekkoslovakiske vz. 33. Den ble kun produsert fra 1940 til 1942, og 131&nbsp;503 eksemplarer ble laget. Den ble produsert av  Brünn Ag, (CZ Brno) i Tsjekkoslovakia under tysk kontroll og etter tyske spesifikasjoner. Den er i samme kaliber som Karabiner 98k (7,92 x 57 mm Mauser), men er kortere og lettere. I 1940 ble riflene merket med produksjonskode «945» og i 1941/1942 med bokstavene «dot». Produksjonen opphørte fordi tyskerne trengte fabrikken til å produsere Karabin 98k.

Det ble også laget en prototype med foldekolbe for fallskjermsoldater, men den ble aldri satt i serieproduksjon.

Den kalles ofte for bergkarabin eller bergjegerkarabin, fordi den var produsert for tyske Gebirgsjägere (elitesoldater spesialtrenet for kamp i fjellområder).

## Litteratur
**Mauser Military Rifles of the World* – Robert W.D. Ball, ISBN 9780896892965

## Eksterne lenker
*Lexicon Der Wehrmacht
St. Johanneslogen Olavslyset

**St. Johanneslogen Olavslyset** er en frimurerlosje i Den Norske Frimurerorden (St. Johannesloge nr. 62), som ble grunnlagt den 11. oktober 2008 i Levanger.

*St Johanneslogen Nordlysets broderforening i Innherred* ble stiftet den 13. oktober 1973. Den 22. april 1988 ble den, under navnet *St. Johanneslogen Nordlysets deputasjonsloge i Innherred* opphøyd til deputasjonsloge underlagt St. Johanneslogen Nordlyset.

## Ordførende Mester

## Eksterne lenker
*
St. Johanneslogen Oscar til de syv Bjerges deputasjonsloge i Sunnfjord

**St. Johanneslogen Oscar til de syv Bjerges deputasjonsloge i Sunnfjord** er en deputasjonsloge i Den Norske Frimurerorden, som ble innviet den 30. november 2001 i Sunnfjord.

Deputasjonslogens historie starter med Oscar til de syv Bjerges frimurergruppe i Sunnfjord, som ble stiftet den 6. mai 1988. I 2001 ble den opphøyd til deputasjonsloge underlagt St. Johanneslogen Oscar til de syv Bjerge.

## Eksterne lenker
*
St. Andreaslogen Borgunds deputasjonsloge i Molde

**St. Andreaslogen Borgunds deputasjonsloge i Molde** er en deputasjonsloge i Den Norske Frimurerorden, som ble innviet den 20. september 2002 i Molde.

Deputasjonslogens historie starter med  Molde St. Andreas Broderforening, som ble stiftet den 24. februar 1995. I 2002 ble den opphøyd til deputasjonsloge underlagt St. Andreaslogen Borgund.
St. Andreaslogen St. Michael til det flammende Sverd

**St. Andreaslogen St. Michael til det flammende Sverd** er en St. Andreasloge (St. Andreasloge nr 19) i Den Norske Frimurerorden som ble innviet i 2009 i Sortland.

Logens historie starter med *Vesteraalen St. Andreas broderforening*, som ble grunnlagt den 2. mai 2003.

I 2008 ble broderforeningen opphøyd til deputasjonsloge, underlagt St. Andreaslogen Oscarsborg. Deputasjonslogen hadde navnet *St. Andreaslogen Oscarsborgs Deputasjonsloge i Vesterålen*.
Alvaro

**Alvaro** kan vise til:  
  
* Alvaro (gitar)  
* Alvaro (sigar)  
* Alvaro (navn), et spansk og portugisisk mannsnavn
Andor

:*For skitypen, se [[Andor (ski)]]*

**Andor** er en nyere form av det norske mannsnavnet *Arndor* (norrønt *Arnþórr* eller *Arnþor*), som har opprinnelse i det norrøne ordet *ari*, «ørn», og gudenavnet *Þórr* (Tor) som var en personifisering av torden. *Arndórr* og *Arnórr* var andre norrøne varianter av navnet. Den siste av disse har gitt opphav til mannsnavnet *Arnor* (islandsk og færøysk *Arnór*) og kvinnenavnet *Arnora* (islandsk og færøysk *Arnóra*).

**Andor** er også en variant av det ungarske navnet *[[András]]* som har opprinnelse i greske *andrós*, «mann».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Andor Lilienthal (f. 1911), ungarsk stormester i sjakk
* Bjørn Andor Drage (f. 1959), norsk komponist og musiker

## Annen bruk av navnet
* Andor Technology, nordirsk firma som lager digitale kameraer til bruk innen forskning

## Referanser


## Eksterne lenker
* Norskenavn.no om Andor
*
Hestnes (Stavanger)

**Hestnes** er et nes med bebyggelse i den smale delen av Hafrsfjord i Stavanger kommune. Her finnes blant annet Fluberget, som er det største helleristningsfeltet på Nord-Jæren og i Sør-Rogaland. 

## Referanser
Debunking 9/11 Myths

***Debunking 9/11 Myths: Why Conspiracy Theories Can't Stand up to the Facts*** er ei bok utgitt i 2006 av det amerikanske magasinet *[[Popular Mechanics]]*. Boka er utgitt på forlaget Hearst, og James B. Meigs er redaktør. Bokas forord er skrevet av sentaor John McCain,

Debunking 9/11 Myths tar systematisk for seg konspirasjonsteorier om 11. september og tilbakeviser disse punkt for punkt. Boka er skrevet av en tverrfaglig forskergruppe, og bygger tungt på ekspertutsagn og kritisk gjennomgang av konspirasjonsteoretikernes påstander sett i sammenheng med det fysiske bevismaterialet.

Første del av boka handler om flyene terroristene kapret, og tar blant annet for seg konspirasjonsteoretikernes påstander om at flyene skal ha vært droner. Dessuten tilbakevises påstandene om at kaprerne ikke skal ha gode nok ferdigheter til å fly såpass store fly som ble brukt i terrorangrepene. 

Del to handler om hvordan World Trade Center i New York raste ned, og slår blant annet hull på myten om at Larry Silverstein skal ha beordret WTC7 revet med ordene «pull it» Tredje del av boka handler om Pentagon, og forklarer blant annet hvorfor det finnes relativt få bilder av vrakrester. Bokas siste del tar for seg Flight 93, og bruker blant annet plass på å forklare hvorfor den ofte gjentatte myten om at det skal ha vært umulig å bruke mobiltelefoner på fly i 2001 ikke stemmer.
St. Andreaslogen Hålogalands deputasjonsloge i Lofoten og Vesterålen

**St. Andreaslogen Hålogalands deputasjonsloge i Lofoten og Vesterålen** er en deputasjonsloge i Den Norske Frimurerorden, som ble innviet den 18. april 1997.

Deputasjonslogens historie starter med *Lofoten og Vesterålen St. Andreas Broderforening,* som ble stiftet den 15. februar 1995. I 1997 ble den opphøyd til deputasjonsloge underlagt St. Andreaslogen Hålogaland.

## Eksterne lenker
*